Kasekäsnaravimid

Kasekäsnaravimid ehk musta pässiku ravimid ehk tšaaga on mustast pässikust ja/või tema osadest valmistatud kuivatatud saadused (pässikumügarad), pulbrid, siirupid, tõmmised ja ekstraktid, mida kasutatakse nende saaduste tervistavatele omadustele toetudes droogina.

Etnofarmakoloogia
Ravimseene terminoloogia pole selge, osade allikate kohaselt teatakse musta pässikut kui kasekäsna ja tšaagat (peamiselt Venemaal ja Ameerika Ühendriikides). Venemaal teatakse ja tarbitakse tšaagat mitmeid sajandeid, nii olla väidetavalt 12. sajandil tervenenud huulevähist Vene valitseja Vladimir Monomahh.M. Ya. Shashkina, P. N. Shashkin, A. V. Sergeev, Chemical and medicobiological properties of chaga (review), Pharmaceutical Chemistry Journal, oktoober 2006, 40. väljaanne, nr 10, lk 560–568, osaline veebiversioon (vaadatud 22. juulil 2017) (inglise keeles)

Tšaagat on alates 16. sajandist kasutatud vene, poola ja eesti rahvameditsiinis seedekulgla pahaloomuliste kasvajate, südame- ja veresoonkonnahaiguste ning diabeedi korral. Lääne-Siberis on seent kasutatud ka tuberkuloosi leevendamiseks. Vene ja siberi rahvameditsiinis on tšaagat kasutatud vähiravis, sealhulgas opereerimatu rinnavähi, huulevähi, maovähi, süljenäärme kasvaja, kopsu-, naha- ja pärasoole vähi ning Hodgkini tõve korral.

Soome rahvameditsiinis
Soomes on tšaagat kasutatud diabeedi, gastriidi, Crohni tõve, ultseratiivse koliidi, psoriaasi, astma ja muude terviseprobleemide raviks või leevenduseks.

Saamidel on tšaagatee olnud ammusest ajast igapäevajook.Klaus Glebe, Chaga Pilz: Wirkung und Anwendung, veebiversioon (vaadatud 27. juulil 2017) (saksa keeles)

Soome kirjaniku Aleksis Kivi teose "Seitse venda" kohaselt käidi metsas musta pässiku mügarikke kirvega "taga ajamas".Aleksis Kivi, Seitsemän veljestä, Seitsemän veljestä ilmestyi ensimmäisen kerran v. 1870 neljänä vihkona, yhtenä niteenä 1873, Gutenbergi projekti veebiversioon vaadatud (28. juulil 2017) (soome keeles)

Musta pässiku tee soomekeelne nimetus on "tikkatee". "Tikkatee" nimetus pärineb sõjaaegadest, mil rahvapärimusele toetudes, hakati kohvi puudusel tarbima mustast pässikust valmistatud kohvi ehk nn tikkateed.Pakuri "Tikkatee", veebiversioon (vaadatud 28. juulil 2017) (soome keeles)

Vene rahvameditsiinis ja kultuuris
Lääne-Siberis elavad handid (Obi jõe kallastel) on kasutanud mitmeid seeni, nagu Amanita muscaria, Fomes fomentarius ja ka musta pässikut ravimina.Maret Saar, Fungi in Khanty folk medicine, 1991, Journal of Ethnopharmacology, Lühikokkuvõtte veebiversioon (vaadatud 29. juulil 2017) (inglise keeles)

Vene kirjanik Aleksandr Solženitsõn kirjeldas oma poolautobiograafilises teoses "Vähktõvekorpus" kuidas ühes NSV Liidu vabariigi haigla vähikopruse patsiendid musta pässikut tundma õppisid ja üks vähihaigetest seda ka ametliku raviga paralleelselt manustas. 1957. aastal tervenes Aleksandr Solženitsõn operatsioonide ja tšaaga (mõnede allikate kohaselt ka alraunijuureReviewed by A Mark Clarfield, Novel Medicine: Cancer Ward, Alexander Solzhenitsyn, J R Soc Med. detsember 2006; 99(12): 641., PMCID: PMC1676323, veebiversioon (vaadatud 28. juulil 2017) (inglise keeles)) toel vähist. Ühe allika kohaselt oli selleks munandi pahaloomuline kasvaja  (Glebe), teise allika kohaselt aga mao pahaloomuline kasvaja.Obituary: Alexander Solzhenitsyn, 3. august 2008, veebiversioon (vaadatud 6. augustil 2008) inglise keeles

Tšaagakorje
Tšaagat on soovitav korjata üksnes elavalt või värskelt langetatud puult, kuna kuivanud ja lagunevate puude tšaaga on hävinemas ja tema aktiivsete koostisosade määr on märkimisväärselt alanenud . Tšaagakorjet ei soovitata läbi viia ökoloogiliselt ebatervetel aladel, nii sisaldasid Kemerovo piirkonna tšaagad märkimisväärses koguses raskmetalle (pliid, arseeni, strontsiumi).

Tšaaga korjeks lõigatakse pässikumügarik puu küljest ja eemaldatakse sisu.

Soomes on musta pässiku korje nüüdisajal igaüheõigus. Soome keskkonnaministeeriumi sõnul võib musta pässikut metsadest korjata, kuid seda tuleb teha puud kahjustamata.Kääpiä saa kerätä naapurinkin puista, 7.4.2011, veebiversioon (vaadatud 28. juulil 2017)soome keeles

Tšaaga ja inimesed
Tšaagat on inimesed tarvitanud nii sees- kui ka välispidiselt – tee on üldtoniseeriv; tšaagainfusiooni on kasutatud periodontiidi, ekseemi, dermatiidi ja psoriaasi ravis; aurude sissehingamine vähendab ninaõõne põletikku; tšaagapulbrit kasutatakse marrastuste, kriimustuste ja sisselõigete korral, haavade kiiremaks paranemiseks. 

Traditsiooniliselt on seent tarbitud 1-2 g või 1 spl purustatud seenest valmistatud kuuma vee ekstraktina, mida juuakse, olenevalt haiguslikust seisundist, 1–5 tassi päevas. Kasekäsnateed võib korraga keeta ka 2 või isegi nelja liitri kaupa – tee säilib külmkapis kuni 10 päeva. (Glebe)

Tšaagatükke võib keeta kuni 20 korda, siis tuleks tee valmistamiseks uued tükid võtta. Tšaagatee maitset võib neutraalseks pidada, kuid soovi korral võib lisada mett või paraguai suhkrulehe saadusi (Stevia rebaudiana).Medicinal Mushrooms, (vaadatud 3. augustil 2017) inglise keeles

Kasekäsna tõmmis
Kasekäsna tõmmise valmistamiseks lisatakse poolele klaasile peenestatud käsnale 2–3 klaasi kuuma (kuni 50 °C) vett ja lastakse soojas (termoses) 8–10 tundi liguneda. Kasekäsna tõmmist juuakse enne sööki pool klaasi korraga.

Tõmmise näidustusteks on krooniline gastriit ja mao alahappesus, ka psoriaas.Aili Paju, Urvaplaastrist kodutohter, veebiversioon (vaadatud 26. juulil 2017)

Tšaaga alkoholiekstrakt
Tšaaga alkoholi tinktuuri valmistamiseks võtta vodkat või 60% alkoholi; täita klaas poolenisti riivitud tšaagaga ja kallata peale alkohol, kuni klaas on täis. Kaks nädalat tõmmata lasta ja enne tarvitamist läbi kohvifiltri suletavasse nõusse valada ning külmkapis säilitada (nii võib aastaid säilitada). (Glebe) Spinosa artikli kohaselt on üks vene arst öelnud tšaaga alkoholiektsrakti tarvitamisõpetuse kohta järgmist: kolm korda päevas 1 tilk tinktuuri patsiendi iga eluaasta kohta.Ron Spinosa, The Chaga Story, 47:1. väljaanne, Jaanuar-veebruar 2006, veebiversioon (vaadatud 3. augustil 2017) inglise keeles

Surmavad annused katseloomadel
Lazovskaya (1959) viis katseloomadel, kelleks olid hiired, jänesed, koerad ja kassid, läbi katseid tšaagaekstrakti taluvuse kohta. Nende katsete kohaselt talusid katseloomad ka suurtes kogustes ekstrakti pikemaajalist manustamist: hiirte keskmine surmav annus (LD50) oli 6,5 g/kg kehakaalu kohta.A. V. Lazovskaya, Chaga and Its Use for the Treatment of tage IV Cancer, Medgiz, Leningrad (1959), lk 96 – 102., viidanud Shashkina jt, 565:2006

Musta pässiku farmakoloogilised toimed ja uuringud
Pässiku perekonda kuulub mitmeid seeneliike, mida inimesed on terviseparanduse ettekäändel tarvitanud, nii näiteks on jalg-jänesepässi (Inonotus tomentosus (Fr.) Teng, 1964) kasutatud leepra ravis. Rohkelt teaduspublikatsioone ja ka laiemale lugejaskonnale mõeldud teavet on saadaval musta pässiku ja/või tema osade bioaktiivsete toimete kohta.

Kuidas toimub kaubandusvõrgus müüdavate tšaagapreparaatide ja teadusuuringutes kasutatavate kunstlikult kasvatatud viljakehade ja/või ühendkultuurina kasvatatud seenega sooritatud katsete ja avaldatud teaduspublikatsioonide märksõnade eristamine pole selge, arvatakse et loodusliku tšaaga ja tema inimeste kaasabil kasvatatud viljakehade toimed võivad mõneti sarnaneda. Guo jt (2015) sooritatud võrdleva analüüsi kohaselt, milles võrreldi eri riikides kasvanud musta pässiku seeneniidistike antagonismi penitsilliini suhtes tuvastasid, et Soome kaskedel kasvanud preparaatide antagonism oli tugevaim.Guo XF, Piao ZY, Wang SM., Comparative Analysis of Different Inonotus obliquus., Zhong Yao Cai. aprill 2015;38(4):669-73, Lühikokkuvõtte veebiversioon (vaadatud 26. juulil 2017) (inglise keeles)

Antioksüdantsed toimed
Ühe täiskasvanud inimese immortaliseerunud keratinotsüütide rakuliini (HaCaT) in vitro laborikatse kohaselt evivad erinevad seeneekstraktid antioksüdantseid toimeid preparaadile lisatud vesinikperoksiidi indutseeritud oksüdatiivse stressi vastu.

Babitskaia jt 2000. aastal avaldatud uuringu kohaselt käitub seene melaniinikompleks tugeva antioksüdandina. Lisaks on tuvastatud, et nimetatud kompleks kaitseb gammakiirguse toimete eest (Rasina, 2002) ja suurendab HeLa S3 vähirakkude katalaasi aktiivsust (Rzymowska, 1998).Yong Cuia, Dong-Seok Kim ja Kyoung-Chan Park, Antioxidant effect of Inonotus obliquus, Journal of Ethnopharmacology, 96. väljaanne, nr 1–2, 4 jaanuar 2005, lk 79-85

Immunomodulatoorsed toimed
Mitmete uurimuste kohaselt avaldab seen inimorganismile mitmeid, sh immunomodulatoorseid toimeid, kuid nende täpne mehhanism ja osalevad biomolekulid ning metabolismi rajad pole selged, nii näiteks pikendab seen ühe uuringu kohaselt leukotsüütide eluiga, kuid teises uuringus nimetatakse seent võimaliku leukotsütoosi põhjustajaks.

Mitmetes uuringutes on musta pässiku vähivastaseid toimeid uuritud ja tuvastatud. (Cui jt, 2005; Choi jt., 2010; Chung jt, 2010; viidanud Lee ja Cho, 2016).

Samuti on uuringutega tuvastatud paljude taimede ja/või nende osade võime, nagu hõlmikpuu, harilik ženšenn, harilik ingver, harilik sibul, küüslauk jpt, "vastu seista" ioniseerivale kiirguse toimetele. See võime on katsetega tuvastatud ka mitmetel seeneliikidel, nende hulgas must pässik.

Song jt (2007) uurisid musta pässiku vesitõmmise immunomodulatoorseid toimeid makrofaagide talitlusele ja loomulike tappurrakkude talitlusele Balb/C hiirtel. Uuringu kohaselt toimusid muutused nii tsütokiinide (IL-2, IL-4, IL-10, IL-12, TGFβ jt) kui vastavate geenide regulatsioonil ja avaldumisel nii vähirakkudel kui ka kontrollrakkudel. Uuringu kohaselt ei ole must pässik kasvajaspetsiifiline vaid avaldab toimeid ka normaalrakkudele, toimed on väiksemate manustatud koguste puhul isegi suuremad.Kee-Cheol Song, Byung-Lyul Choi, Jang-Woo Shin, Jin-Young Son, Hwa-Seung Yoo, Jung-Hyo Cho, Yeon-Weol Lee, Chang-Gue Son, Chong-Kwan Cho, Effects of Inonotus obliquus Extracts on Immunomodulating Activity, 2007, 28. väljaanne, nr 4. 27-41, Korean Journal of Oriental Medicine, veebiversioon (vaadatud 28. juulil 2017)  inglise keeles

Lee ja Cho (2016) uurisid musta pässiku etanooliekstrakti toimeid inimese mao pahaloomulisele kasvajale viienädalastel emastel NOD/SCID (nonobese diabetic/severe combined immunodeficiency mouse) hiirtel. Hiirte võõrsiirdkoe in vivo mudeli tarbeks süstiti hiirtele naha alla EBV + inimese mao pahaloomuline kasvaja (SNU719) rakke (5 × 106 rakku/hiire kohta). Uuringu kohaselt inhibeeris musta pässiku ekstrakt kasvaja arengut. Lee ja Cho tuvastasid ekstrakti saanud hiirte kasvajakollet molekulaarselt uurides nn apoptoosirajale suunavate geenide, nagu p53, p21 ja Bax suurenenud ekspressiooni.Seulki Lee, Hyosun Cho, Anti-tumor effect of Inonotus obliquus in xenograft animals with EBV+human gastric carcinoma, Korean Journal of Microbiology (2016) 52. väljaanne, nr 4, lk 482-486, 19. oktoober 2016, veebiversioon (vaadatud 29. juulil 2017) inglise keeles

Antiviraalsed toimed
Mitmete teaduspublikatsioonide kohaselt evivad must pässik ja/või selle osad mõningates organismides antiviraalseid toimeid osade viirusliikide ja/või tüvede suhtes.

Pässikusklerootsiumi ekstraktid inhibeerivad HIV-1 viirustüübi (Ichimura jt, 1999), inimese ja hobuse gripiviiruse proteaase. (Kahlos, 1996).

Shibnevi jt (2011) uuringu kohaselt evivad musta pässiku vesiekstrakti fraktsioonid antiviraalseid toimeid C-hepatiidi viirusega nakatatud seaembrüo neerurakkudes.V.A. Shibnev, D.V. Mishin, T.M. Garaev, Petr Grigorievich Deryabin, Antiviral Activity of Inonotus Obliquus Fungus Extract towards Infection Caused by Hepatitis C Virus in Cell Cultures., Lühikokkuvõtte veebiversioon (vaadatud 28. juulil 2017)

Musta pässiku farmakoloogiliste uuringute ülevaadeAlexander N. Shikov, Olga N. Pozharitskaya, Valery G. Makarov, Hildebert Wagner, Rob Verpoorte, Michael Heinrich, Medicinal Plants of the Russian Pharmacopoeia; their history and applications, Journal of Ethnopharmacology 154 (2014) (481-536) 523-524, veebiversioon (vaadatud 22. juulil ja 1. augustil 2017)inglise keeles
{|class="wikitable sortable"
!Uuritav toime
!Katseloom ja/või -preparaat 
!Uuritav seeneosa
!Ekstrakti tüüp
!Viide

|-
|antioksüdant
|in vitro DPPH, hüdroksüülradikaal, superoxide anion radicals, H2O2 katsed
|sklerootsium
|Polüsahhariidfraktsioonid IOP40, IOP60, IOP80
|Du jt, 2013

|-
|allergiavastane toime
|in vivo, hiired 
|viljakehad
|vesiekstrakt
|Yoon jt, 2013

|-
|põletikuvastane toime
|in vivo dekstraansulfaatnaatriumiga indutseeritud koliit hiirtel  
|viljakeha
|vesiekstrakt
|Mishra jt, 2012

|-
|astmavastane toime
|in vivo, astmaatilised hiired 
|sklerootsium
|EfOH-ekstrakt
|Yan jt, 2011

|-
|immunomodulatoorne toime
|in vivo ovalbumin-sensitized BALB/c hiired. ex vivo LPS-stimuleeritud kõhuõõne makrofaagid
|sklerootsium
|vesiekstrakt
|Ko jt, 2011

|-
|antidiabeetiline toime
|in vitro 3T3-L1 preadipotsüüdid 
|viljakeha 
|polüsahhariididega vesiekstrakt 
|Joo jt, 2010

|-
|vähivastane toime
|in vivo, melanoomiga hiired; in vitro melanoomirakuliin B16-F10 
|sklerootsium
|vesiekstrakt
|Youn jt, 2009

|-
|antioksüdant
|in vitro DPPH-katse
|sklerootsium
|MeOH ekstrakti fraktsioonid
|Ham jt, 2009

|-
|antioksüdant
|in vitro ABTS, DPPH, superoxide anion radicals katsed
|viljakehad
|eraldatud inonoblins A, B ja C; phelligridins D,e ja G.
|Lee jt, 2009

|-
|antimutageenne toime
|in vitro. Amesi katse 
|sklerootsium
|MeOH ekstrakti fraktsioonid
|Ham jt, 2009

|-
|immunomodulatoorne toime
|in vivo Balb/c hiired
|sklerootsium
|vesiekstrakt
|Shaskina jt, 2006

|-
|põletikuvastane toime
|in vivo äädikhappe indutseeritud kõhuõõnesisene konstriktsioon hiirtel. Karrageeni indutseeritud ödeem rottidel. 
|sporofoorid
|MeOH-ekstrakt
|Park jt, 2005

|-
|põletikuvastane toime
|in vitro hiire makrofaagi rakuliin (RAW 264.7), lipopolüsahhariidide aktiveeritud makrofaagid 
|sporofoorid
|MeOH-ekstrakt
|Park jt, 2005

|-
|ioniseeriva kiirguse eest kaitsev toime
|in vivo rottide kiiritamine tseesiumiga (2.0 Gy) 
|sklerootsium
|kromogeenne kompleks
|Gavrilov jt, 2003

|-
|ioniseeriva kiirguse eest kaitsev toime
|in vivo Wistar rottide ja Balb/c hiirte kiiritamine gammakiirgusega (0,025 sGr/min) 30 päeva
|sklerootsium
|vesi-EtOH ekstrakt, vesisupensioon
|Rasina jt, 2002

|-
|vähivastane toime
|in vitro, hiire leukeemia rakuliin L1210 
|täpsustamata
|metüleenkloriidi ja MeOH-ekstraktid
|Goun jt, 2002

|}

Musta pässiku biokeemilised uuringud
Esmaseks keemilise koostise uurijaks 1864. aastal oli Tartu Ülikooli farmaatsiaprofessor Dragendorff.

Ühe hilisema röntgenfluorestsentsuuringu kohaselt sisaldab tšaaga hapnikku (40–45%),süsinikku (39%), kaaliumi (9–10%), vesinikku (3,6%), lämmastikku (0,4%), magneesiumi (0,64%), kaltsiumi (0,37%), kloori (0,33%), fosforit (0,23%), naatriumi (0,05%), rubiidiumi (0,04%), väävlit (0,02%), mangaani (0,02%) ja lisaks veel rauda, vaske, tsinki, vanaadiumi ja kroomi ning jälgedena niklit, seleeni, joodi, baariumi, broomi ja strontsiumi.

Hüdrolüüsi tulemuste kohaselt sisaldab tšaaga 15 aminohapet – glütsiini, asparagiinhapet, glutaamhapet, türosiini, seriini, treoniini, leutsiini, metioniini, lüsiini ja histidiiniA. N. Shivrina ja R. A. Maslova, Pochvovedenie, 11, 63 – 67, (1969).

Tšaaga sisaldab flavonoide (flavoonid, flavonoolid, antotsüaniidid, katehhoolid, apigeniin, naringeniin, coryne ja kvertsetiini), triterpeene ja steroole (6–8%), ligniini (25–30%), tselluloosi (~2%) ja hemitselluloosi (~12,5%). (Shashkina jt, 2006M. Ya. Shashkina, P. N. Shashkin, A. V. Sergeev,Chemical and medicobiological properties of chaga (review), Pharmaceutical Chemistry Journal, oktoober 2006, 40. väljaanne, nr 10, lk 560–568, veebiversioon (vaadatud 23. juulil 2017)  (inglise keeles))

Zheng jt (2007) uurisid loodusliku tšaaga ja kultuuris kasvatatud seeneniidistiku steroidide sisaldust. Need uuringud inditseerivad loodusliku tšaaga steroolide sisalduse erinevust kultuurtšaaga omast. Tšaaga sisaldas 12 sterooli ja kultuurtšaaga vaid kolme, samuti esines erinevusi sterooli kogustes, nii näiteks oli tšaagas lanosterooli 45,4% kogusteroolist ja kultuurtšaagas 3,6%.(Haines)

Inotodioolil on näriliste in vivo kartsinogeneesi testide kohaselt tugev kasvajavastane toime. (Zhong jt 2009)

Kasetüvedel kasvav looduslik tšaaga sisaldab betuliinhapet ja betuliini, kultuuris kasvatatud must pässiku seeneniidistik harilikult mitte.

Melaniin
Looduses kasvava musta pässiku sünteesitav pigment melaniin (allomelaniin) erineb Befungin'i valmistamisel kasutatava kultuurtšaaga melaniinist (eumelaniin).Xiu-hong Zhong, Kuang Ren, Shi-jie Lu, Shu-yan Yang, Dong-zhi Sun, Progress of research on Inonotus obliquus, Chinese Journal of Integrative Medicine, aprill 2009, 15. väljaanne, nr 2, lk 156–160, osaline veebiversioon (vaadatud 26. juulil 2017) (inglise keeles)

Valgud

Esimene avastatud seene lektiin oli rohelises kärbseseenes (Amanita phalloides) leiduv "phallin". Seni on tuvastatud eri seeneliikides ligi 105 lektiini. 

Veel on katsetega tuvastatud, et mitmete seeneliikide lektiinid võivad immuunsüsteemiga loomadel, sealhulgas inimestel, stimuleerida lümfotsüütide kasvu ja paljunemist, osaleda immunokeemilistes reaktsioonides, blokeerida kasvajarakkude retseptoreid ja takistada nende migreerumist (Shashkina jt, 564:2006).

Vitamiinid
Dr. Ron McDow' (2015) monograafia kohaselt sisaldab looduslik tšaaga B-rühma vitamiine ja D-vitamiini.Dr. Ron McDow, Wild Chaga. The Miraculous Medicinal Mushroom, lk9, 2015, veebiversioon (vaadatud 23. juulil 2017) (inglise keeles)

Viited

Kirjandus
 Biokeemilised ja/või tsütoloogilised uuringud
Seulki Lee, Hyosun Cho, Anti-tumor effect of Inonotus obliquus in xenograft animals with EBV+human gastric carcinoma, Korean Journal of Microbiology (2016) 52. väljaanne, nr 4, lk 482-486, 19. oktoober 2016
 Zhao F, Xia G, Chen L jt, Chemical constituents from Inonotus obliquus and their antitumor activities, J Nat Med. oktoober 2016 ;70(4):721-30. doi: 10.1007/s11418-016-1002-4. Epub 14. mai 2016
 О.Ю. Кузнецова, И.Ш. Абдуллин, М.Ф. Шаехов, Г.К. Зиятдинова, Г.К. Будников, ИССЛЕДОВАНИЕ ЭКСТРАКТОВ И МЕЛАНИНОВ ГРИБА Inonotus obliquus (Pers.) Pil., ПОЛУЧЕННЫХ ПОСЛЕ ОБРАБОТКИ СЫРЬЯ ВЧЕ-ПЛАЗМОЙ, УЧЕНЫЕ ЗАПИСКИ КАЗАНСКОГО УНИВЕРСИТЕТА, 2016
Guo XF, Piao ZY, Wang SM., Comparative Analysis of Different Inonotus obliquus., Zhong Yao Cai. aprill 2015;38(4):669-73
 Liu C, Zhao C, Pan HH jt, Chemical constituents from Inonotus obliquus and their biological activities., J Nat Prod. 24. jaanuar 2014 ;77(1):35-41. doi: 10.1021/np400552w. Epub 20. detsember 2013 
 V.A. Shibnev, D.V. Mishin, T.M. Garaev, Petr Grigorievich Deryabin, Antiviral Activity of Inonotus Obliquus Fungus Extract towards Infection Caused by Hepatitis C Virus in Cell Cultures. Xiu-hong Zhong, Kuang Ren, Shi-jie Lu, Shu-yan Yang, Dong-zhi Sun, Progress of research on Inonotus obliquus, Chinese Journal of Integrative Medicine, aprill 2009, 15. väljaanne, nr 2, lk 156–160
Kee-Cheol Song, Byung-Lyul Choi, Jang-Woo Shin, Jin-Young Son, Hwa-Seung Yoo, Jung-Hyo Cho, Yeon-Weol Lee, Chang-Gue Son, Chong-Kwan Cho, Effects of Inonotus obliquus Extracts on Immunomodulating Activity, 2007, 28. väljaanne, nr 4. 27-41, Korean Journal of Oriental Medicine CHAGA mushroomFarmakoloogilised uuringud
 Alexander N. Shikov, Olga N. Pozharitskaya, Valery G. Makarov, Hildebert Wagner, Rob Verpoorte, Michael Heinrich, Medicinal Plants of the Russian Pharmacopoeia; their history and applications, Journal of Ethnopharmacology 154 (2014) 481-536
 Xiu Ju Du, Hong Mei Mu, Shuai Zhou, Yang Zhang,Xiao Li Zhu, Chemical analysis and antioxidant activity of polysaccharides extracted from Inonotus obliquus sclerotia, International Journal of Biological Macromolecules, 
62. volume, november 2013, lk 691–696. Lühikokkuvõte
 Yoon TJ, Lee SJ, Kim EY, Cho EH, Kang TB, Yu KW, Suh HJ, Inhibitory effect of chaga mushroom extract on compound 48/80-induced anaphylactic shock and IgE production in mice., Int Immunopharmacol. 2013 aprill;15(4):666-70. doi: 10.1016/j.intimp.2013.03.015. Epub 25. märts 2013. Lühikokkuvõte
SK Mishra jt, Orally Administered Aqueous Extract of Inonotus Obliquus Ameliorates Acute Inflammation in Dextran Sulfate Sodium (DSS)-induced Colitis in Mice, J Ethnopharmacol 143 (2), 524-532. 20. juuli 2012. Lühikokkuvõte
 Yan, G., Jin, G., Li, L., Qin, X., Zheng, C., Li, G., Protective effects and mechanism of Inonotus obliquus on asthmatic mice, Zhongguo Zhongyao Zazhi 36. väljaanne, nr 8, 15. aprill 2011, lk 1067–1070
 Ko SK, Jin M, Pyo MY., Inonotus obliquus extracts suppress antigen-specific IgE production through the modulation of Th1/Th2 cytokines in ovalbumin-sensitized mice., J Ethnopharmacol. 11. oktoober 2011;137(3):1077-82. doi: 10.1016/j.jep.2011.07.024. Epub 28. juuli 2011. Lühikokkuvõte
 Roger Rogers, The Fungal Pharmacy: The Complete Guide to Medicinal Mushrooms and Lichens of North America, 
lk 233-240, 2011, North Atlantic Books, Google'i raamatu veebiversioon
 Jeong In Joo, Dong Hyun Kim, Jong Won Yun, Extract of Chaga mushroom (Inonotus obliquus) stimulates 3t3-l1 adipocyte differentiation, 28. oktoober 2010, DOI: 10.1002/ptr.3180. Lühikokkuvõte
 Myung-Ja Youn, Jin-Kyung Kim, Seong-yeol Park, Yunha Kim, Channy Park, Eun Sook Kim, Kie-In Park, Hong Seob So, Raekil Park, Potential anticancer properties of the water extract of Inontus obliquus by induction of apoptosis in melanoma B16-F10 cells, Journal of Ethnopharmacology, 121. väljaanne, nr 2, 21. jaanuar 2009, lk 221-228. Lühikokkuvõte
 Seung-Shi Ham, Soo-Hyun Kim, Sun-Young Moon, Mi Ja Chung, Cheng-Bi Cui, Eun-Kyung Han, Cha-Kwon Chung, Myeon Choe, Antimutagenic effects of subfractions of Chaga mushroom (Inonotus obliquus) extract, Mutation Research/Genetic Toxicology and Environmental Mutagenesis, 672. väljaane, nr 1, 10. jaanuar 2009, lk 55–59. Lühikokkuvõte
In-Kyoung Lee, Young-Sook Kim, Yoon-Woo Jang, Jin-Young Jung and Bong-Sik Yun, New antioxidant polyphenols from the medicinal mushroom Inonotus obliquus, Bioorganic & Medicinal Chemistry Letters, 17 (2007) 6678–6681 
M. Ya. Shashkina, P. N. Shashkin, A. V. Sergeev, 
https://link.springer.com/article/10.1007%2Fs11094-006-0194-4 Chemical and medicobiological properties of chaga (review), Pharmaceutical Chemistry Journal, oktoober 2006, 40. väljaanne, nr 10, lk 560–568. Osaline veebiversioon
 Young-Mi Park, Jong-Heon Won, Yang-Hee Kim, Jong-Won Choi, Hee-Juhn Park, Kyung-Tae Lee, In vivo and in vitro anti-inflammatory and anti-nociceptive effects of the methanol extract of Inonotus obliquus, Journal of Ethnopharmacology, 101. väljaanne, nr 1–3, 3. oktoober 2005, lk 120–128. Lühikokkuvõte
 A. S. Gavrilov, A. A. Shchegolev, E. V. Gusel'nikova, L. P. Larionov, N. D. Bredneva, Adaptogen Action of Preparations from Inonutus obliquus, Pharmaceutical Chemistry Journal, veebruar 2003, 37. väljaanne, nr 2, lk95–98. Osaline veebiversioon
Rasina, L.N., The criopreparation Chaga (Inonotus obliquus) effect both on deposition or decorporation of 90Sr and on influence of external prolonged γ-irradiation, Radiatsionnaya Biologiya. Radioekologiya, 42. väljaanne, nr 4, 2002, lk 399–403
Elena A Goun, V.M Petrichenko, S.U Solodnikov, T. V Suhinina, Martin A Kline, Glenn Cunningham, Chi Nguyen, Howard Miles, Anticancer and antithrombin activity of Russian plants, Journal of Ethnopharmacology, 81. väljaanne, nr 3, 1. august 2002, lk 337–342. Lühikokkuvõte

Rahvameditsiin ja rahva tervisPAKURI – ein Geschenk der Natur oder Ein Ding namens Tschaga CHAGA (INONOTUS OBLIQUUS/FUNGUS BETULINUS) – EIN MEDIZINISCHER PILZ, 30. oktoober 2014
Aili Paju, Urvaplaastrist kodutohter
 Klaus Glebe, Chaga Pilz: Wirkung und Anwendung Maret Saar, 'Fungi in Khanty folk medicine, 1991, Journal of Ethnopharmacology
Medicinal Mushrooms

Kultuur
 Reviewed by A Mark Clarfield, Novel Medicine: Cancer Ward, Alexander Solzhenitsyn, J R Soc Med. detsember 2006; 99(12): 641., PMCID: PMC1676323
Ron Spinosa, The Chaga Story, 47:1. väljaanne, jaanuar-veebruar 2006

Preparaadid
 CHAGA-MRL, CHAGA PILZ ein immunonutritiver Pilz

Vähiuuringutes
 Fu-Qiang Song, Ying Liu, Xiang-Shi Kong, Wei Chang, Ge Song, Progress on Understanding the Anticancer Mechanisms of Medicinal Mushroom: Inonotus Obliquus, Asian Pacific Journal of Cancer Prevention, 14. väljaanne, 2013

Välislingid
Dr. Ron McDow, Wild Chaga. The Miraculous Medicinal Mushroom, 2015 
 Seema Patel, Emerging Bioresources with Nutraceutical and Pharmaceutical Prospects, Springer, lk 122, 2015, Google'i raamatu osaline veebiversioon
 Fu-Qiang Song, Ying Liu, Xiang-Shi Kong, Wei Chang, Ge Song, Progress on Understanding the Anticancer Mechanisms of Medicinal Mushroom: Inonotus Obliquus, Asian Pacific Journal of Cancer Prevention, 14. väljaanne, 2013
 M. Ya. Shashkina, P. N. Shashkin, A. V. Sergeev, Chemical and medicobiological properties of chaga (review), Pharmaceutical Chemistry Journal, oktoober 2006, 40. väljaanne, nr 10, lk 560–568
 Yong Cuia, Dong-Seok Kim ja Kyoung-Chan Park, Antioxidant effect of Inonotus obliquus, Journal of Ethnopharmacology, 96. väljaanne, nr 1–2, 4 jaanuar 2005, lk 79–85
 The Nobel Prize in Literature 1970, 
 Alexandr Solzhenitsyn – Biographical

Kategooria:Ravimid